S-5873/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. september 2020, á hendur S-kk-þgf H-kk-þgf H-kk-þgf, kt. [...], [...], [...], fyrir þjófnað með því að hafa, sunnudaginn 9. september 2018, í félagi við óþekktan aðila, brotist inn í farangursskáp í bílastæðahúsinu á Hverfisgötu í Reykjavík og stolið þaðan tveimur ferðatöskum í eigu A og B en í töskunum voru giftingarhringur, gönguskór, tvennir göngujakkar, þrennar göngubuxur, tvennir ljósmyndaþrífætur, þrennar buxur, myndavélalinsa, þrennir bolir, greiðslukort, strætókort, veski, hárblásari, hleðslutæki og ökuskírteini.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Í málinu krefst L-kvk-nf M-kvk-nf O-kvk-nf lögmaður þess, f.h. Dótel ehf., kt. [...], að ákærða verði gert að greiða Dótel ehf. skaðabætur að fjárhæð kr. 320.000, með vöxtum skv. 8. gr. laga um vexti og verðtryggingu nr. 38/2001 frá birtingu kröfunnar en síðan dráttarvaxta skv. 9. gr. sömu laga að liðnum mánuði frá birtingu kröfunnar til greiðsludags. Þá er krafist málskostnaðar að mati dómara eða samkvæmt síðar framlögðum reikningi, auk virðisaukaskatts á málskostnað.

Við þingfestingu málsins í dag upplýsti lögmaður bótakrefjanda um breytingu á einkaréttarkröfu. Með breyttri kröfugerð krefst bótakrefjandi þess að ákærða verði gert að greiða sér skaðabætur að fjárhæð 106.000 krónur að viðbættum vöxtum samkvæmt 1. mgr. 8. gr. laga nr. 38/2001 frá 9. september 2018 til 29. október 2020 en með dráttarvöxtum samkvæmt 1. mgr. 6. gr. laga, sbr. 9. gr. sömu laga frá 29. nóvember 2020 til greiðsludags. Þá gerir lögmaður bótakrefjanda kröfu um málskostnað. Við þingfestingu málsins játaði ákærði sök og samþykkir bótakröfuna svo breytta.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Þá var lögmanni bótakrefjanda gefinn kostur á að reifa sjónarmið tengd fyrirliggjandi bótakröfu. Ákærði krefst vægustu refsingar sem lög leyfa.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í [...]. Samkvæmt framlögðu sakavottorði, dagsettu 8. september 2020, hefur ákærða ekki áður verið gerð refsing. Verður litið til þess við ákvörðun refsingar ásamt skýlausri játningu ákærða hjá lögreglu og fyrir dómi og þess að ákærði hefur gengist við bótaskyldu gagnvart bótakrefjanda. Verður framangreint metið ákærða til refsimildunar. Þá liggur fyrir að ákærði hafi á þessum tíma átt við áfengis og vímuefnavanda að stríða en reyni nú að taka sig á og vinna bug á þeim vanda. Samkvæmt gögnum málsins hefur ákærði sótt meðferð á vegum SÁÁ og býr nú á áfanga og endurhæfingarheimilinu Brautinni og stundar nám í rafvirkjun. Á hinn bóginn ber að horfa til þess að ákærði er nú sakfelldur fyrir þjófnað og hefur því unnið sér inn refsingu samkvæmt 244. gr. almennra hegningarlaga nr. 19/1940, auk þess er litið til þess að ákærði framdi brotið í félagi við annan óþekktan aðila og af brotinu hlaust fjártjón. Um framangreint vísast til 2., 5., 8. tölul. 1. mgr. 70. gr. og 2. mgr. 70. gr. laga nr. 19/1940.

Með hliðsjón af framangreindu, sakarefni þessa máls og að því virtu að ákærði hefur gengist greiðlega við broti sínu þykir refsing ákærða hæfilega ákveðin fangelsi í 30 daga.

Líkt og að framan greinir liggur fyrir breytt bótakrafa í málinu þar sem bótakrefjandi hefur lækkað kröfuna og krefst þess nú að ákærða verði gert að greiða bótakrefjanda skaðabætur að fjárhæð 106.000 krónur með vöxtum samkvæmt 8. gr. laga nr. 38/2001 frá 29. október 2020 en með dráttarvöxtum frá 29. nóvember 2020 samkvæmt 1. mgr. 6. gr. sömu laga til greiðsludags. Eins og að framan greinir samþykkir ákærði bótakröfuna eins og henni hefur nú verið breytt. Verður krafan því tekin til greina ásamt vöxtum eins og í dómsorði greinir. Þá verður ákærða gert að greiða bótakefjanda málskostnað, sbr. 3. mgr. 176. gr. laga nr. 88/2008, sem ákveðinn er með virðisaukaskatti í dómi.

Engan sakarkostnað leiddi af meðferð málsins.

Af hálfu ákæruvaldsins flutti málið S-kvk-nf B-x-x aðstoðarsaksóknari fyrir H-kk-þf G-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf H-kk-nf H-kk-nf, sæti fangelsi í 30 daga.

Ákærði greiði Dótel ehf. skaðabætur að fjárhæð 106.000 með vöxtum samkvæmt 8. gr. laga um vexti og verðtryggingu nr. 38/2001 frá 29. október 2020 en með dráttarvöxtum samkvæmt 1. mgr. 6. gr. sömu laga frá 29. nóvember 2020 til greiðsludags auk málskostnaðar 91.760 krónur.

S-kvk-nf D-kvk-nf J-kvk-nf

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

Ákærði, S-kk-nf H-kk-nf H-kk-nf, sæti fangelsi í 30 daga.

Ákærði greiði Dótel ehf. skaðabætur að fjárhæð 106.000 með vöxtum samkvæmt 8. gr. laga um vexti og verðtryggingu nr. 38/2001 frá 29. október 2020 en með dráttarvöxtum samkvæmt 1. mgr. 6. gr. sömu laga frá 29. nóvember 2020 til greiðsludags auk málskostnaðar 91.760 krónur.

S-kvk-nf D-kvk-nf J-kvk-nf